નવી દિલ્હી, તા.12: પૂર્વ ભારતીય હોકી સુકાની સરદારસિંહે આજે તેની ઝમકદાર કારકિર્દીને વિરામ આપવાનો નિર્ણય લીધો છે. એશિયન ગેમ્સમાં પ્રારંભે શાનદાર દેખાવ બાદ ભારતીય હોકી ટીમને નિરાશા સાથે કાંસ્ય ચંદ્રકથી સંતોષ માનવો પડયો હતો. આ નિષ્ફળતા બાદ સરદારસિંહે નિવૃત્તિનો નિર્ણય લીધો છે. સરદારની વય વધી રહી હતી અને તેની રમતમાં પહેલા જેવી સ્ફૂર્તિ જોવા મળતી ન હતી. આથી એશિયન ગેમ્સ દરમિયાન તેના પ્રદર્શનની આલોચના થઇ હતી. સરદારે નિવૃત્તિ લેતા કહ્યં છે કે હવે નવી પેઢીને જવાબદારી સંભાળવાનો સમય આવી ગયો છે.